
21 ЯНУАРИ 2021 ГОДИНА!

На този ден на своето четиристотин четиридесет и пето заседание, четиридесет и четвъртото Народно събрание на България прие с пълно мнозинство на второ четене Закон за българския жестов език.

От 138 народни представители в залата - 138 гласуваха „за”. Какъв по-голям успех! Какъв по-голям триумф за усилията на Съюза на глухите в България и на всички организации на и за хората с увреден слух в България за въвеждането на езика на жестовете в нашата страна като официален,  равностоен и равноправен!

Езикът, на който ние, глухите хора в България говорим, е наистина богат и уникален. Жестовете, които използваме са красиви – плавни и като истинска феерия за всеки, който ги гледа. Законът ще даде възможност и на всички хора у нас да ги разбират. Защото законът предвижда да бъдат изпълнени докрай клаузите на Конвенцията за правата на хората с увреждания, приета от Организацията на обединените нации. И не само това , законът предвижда в България оттук нататък да бъдат създадени всякакви условия за познаване на езика ни, но и за неговото развитие.

Законът дава простор за нови отговорни действия в бъдеще. Важни действия за онова, което ни предстои да направим! А онова, което предстои, ще бъде съобразено с нашата воля за истински равностоен и добър живот. Какъвто заслужаваме и за какъвто мечтаехме в годините на неразбиране и отхвърляне.

Тишина, СГБ

Приемните деца и техните проблеми

Чувствата - основната причина за сериозните проблеми на приемните деца. Една от най-честите причини за проблемите с поведението на приемните деца е изразяването на дълбоко залегнали чувства по неподходящ начин. Често се смята, че дете, което дава израз на чувствата си чрез неприемливо поведение, е гневно и объркано, но има голяма вероятност то да е тъжно, самотно или да се страхува. Понякога детето може да се държи така, защото е развълнувано или щастливо. Раздялата с биологичните родители/хората от дома. Поведението на децата, живеещи при приемни родители, често отразява чувствата им към раздялата с биологичното семейство. Деца, които се отделят от единия или от двамата родители, са чувствителни към тези раздели. В много случаи те не могат да определят чувствата си, още по-малко да ги изразят по адекватен начин. Тези емоции не остават скрити и се проявяват по различни начини, често неподходящи.

Какво да се прави?

Когато се разглеждат поведенчески проблеми, които произхождат от неподходящо проявените чувства на детето, целта е да се помогне на детето да научи нови начини да изрази чувствата си. Това е една от функциите на всички възпитателни моменти между родителя и детето. На детето трябва да му бъде разрешено да изпитва силни чувства. Някои деца се справят със силните си чувства като ги отричат. Тези деца може би се нуждаят от разрешение да изявят чувствата си в дадена структурирана ситуация като терапевтична сесия. Понякога социалните работници или родителите могат да използват ситуация, в която децата открито да проявят раздразнението си, за да разкрият силните си чувства.

Изразяването на чувства

Според чл.34а от Закона за закрила на детето  „Приемната грижа е отглеждане и възпитание в семейна среда на дете, което е настанено в семейство на близки и роднини или в приемно семейство”.

Какво е приемна грижа? Приемната грижа е да се грижиш за чуждо дете в своя дом.

Много често биологичните родители  са изправени пред сериозни трудности в отглеждането на децата си като:

· безработица,

· бедност,

· тежко заболяване,

· криза в семейните отношения и др.

В такъв момент за детето е по-добре да отиде в приемно семейство, докато проблемът на неговото родно такова бъде разрешен и то се върне в естествената си среда. В България практиката е, когато родителите не могат по дадена причина да се грижат за детето си, то веднага да бъде изпратено в социален дом, където няма как да получи качествена грижа, внимание и обич, от които всеки малчуган се нуждае, за да расте уверен и спокоен.

Приемната грижа е възможност детето да не попадне в социален дом, а да отиде в семейството на други хора, които да му дадат цялата си любов и подкрепа. Приемните родители осигуряват безопасна, стабилна и сигурна среда за децата и в повечето случаи подкрепят детето и родното му семейство и работят в посока те да заживеят отново заедно.

Много често децата от домовете имат свои живи родители, които не са се отказали от тях. В тези случаи те не могат да бъдат осиновени и са обречени да прекарат живота си в институция за деца. Тогава най-добре е за тях да живеят в приемно семейство, което не получава пълни родителски права, но може да им осигури истински дом и подкрепа.

Кои са децата, които имат нужда от приемни родители?

Това може да бъде дете, настанено в институция или такова, за което не е подходящо да остане с родителите си за известен период от време.  Може да бъде новородено, за което майка му няма възможност да се грижи, както и тийнейджър, прекарал живота си в институция или връщането му при родното семейство не е възможно. Възрастта на децата, които могат да бъдат настанени в приемни семейства е от 0 до 18 години.

Видове настаняване:

Спешно – в случаите, когато дете трябва да бъде изведено по спешност от семейството му Краткосрочно – да се грижиш за дете, докато трудностите в семейството му бъдат решени и то може да се върне отново при биологичните си родители, или да бъде осиновено. Това настаняване се предприема в срок до 1 година,  с цел подкрепа на родното семейство и връщане на детето в него. При краткосрочното настаняване между детето и семейството му се осъществяват редовни контакти, ако това е в негов интерес.

Дългосрочно – да се грижиш за дете, докато навърши пълнолетие и е готово да поеме своя път и да бъде независим и отговорен млад човек.  Този вид настаняване се предприема за срок над 1 година за деца, чийто родители са починали, неизвестни,  лишени от родителски права, с ограничени права или чийто родители трайно не полагат грижи за тях, или са в трайна невъзможност да се грижат за тях и връщането в родното семейство е трудно осъществимо.

Заместваща приемна грижа. Приемната грижа може да бъде доброволна –семействата полагат грижа за децата безвъзмездно, като получават само месечни средства за отглеждането и възпитанието им и професионална – хора, които приемат грижата за децата като свое професионално призвание, в което могат да се развиват. При този вид грижа приемният родител получава месечно възнаграждение за труда си.

Кой може да стане приемен родител? За да бъдете приемен родител е необходимо:

· да сте сигурни в решението си.

· семейството и роднините Ви да приемат идеята да станете приемен родител.

· да покажете, че имате желание да се грижите за деца и да се включите в обучение по приемна грижа.

· да имате достатъчно пространство в дома си и време, за да се грижите и да общувате с детето.

· да проявявате разбиране към нуждите на настаненото дете.

· да сте готови да работите в партньорство със социалните работници.

· да не сте осъждани, да не сте в лошо здравословно състояние или да имате проблеми с алкохол и наркотици или някакви други зависимости.

Литературен конкурс: „Да променим света, за да бъде за всички!“

По случай 100-годишнината от основаването на съюза на слепите в България и в рамките на честванията на този знаков юбилей, редакцията на списание „Зари“ обявява литературен конкурс за написване на кратко стихотворно, или прозаично произведение на тема: „Да променим света, За да бъде за всички!“. Условието за участие е, авторите да са с нарушено зрение и творбите да не превишават обема от две стандартни машинописни страници, а също и да не са публикувани преди това.

Срокът за изпращане на материалите е до 31 май 2021 г. Наградите ще са: За първо място – 200 лв.; за второ място 150 лв.; за трето място – 100 лв. Творбите си можете да изпращате в електронен вид на e-mail: zari.ssb@gmail.com Или на хартиен носител по пощата на адрес: София 1309, ул. "Найчо Цанов" № 172, до редакцията на сп. „Зари“.

На всички участници пожелаваме успех!

За 12-ти пореден път в Европа на 11 февруари беше отбелязан Европейският ден на Единния европейски номер за спешни повиквания 112.

Той е обявен със съвместна тристранна декларация на ЕК, Европейския парламент и Съвета на Европа през 2009 година и се чества официално в страните-членки на Общността. 112 е общ европейски телефонен номер за спешни по-виквания, който може да се набира безплатно от всеки стационарен или мобилен телефон.

Денят на Европейския номер 112 е особено специален за общността на глухите хора в България. Както всички знаем, благодарение на усилията на новото ръководство на Съюза на глухите в България, които бяха не само подкрепени, но и оценени като приоритет в работата на системата 112, ние вече се ползваме от достойни предимства и възможности.

Тази година дирекция „Национална система 112” в България отбеляза празника чрез видео конферентна връзка. Необичайно – но само на пръв поглед. Защото в тази необичайна година, в която живеем, участниците бяха много. А по време на срещата, която продължи повече от час, непрестанно се виждаше на мониторите пълен екран с усмихнати и доброжелателни хора, излъчващи съпричастност към това най-велико дело – спасяването на човешкия живот.

По време на конферентната връзка гости на празника бяха Николай Нинов, председател на Съюза на глухите в България и Росица Караджова, председател на младежката организация към СГБ. Жестовият превод през цялото време се осъществяваше от Силвана Павлова.

ЕС е поел отговорността да гарантира, че обществеността в ЕС/ЕИП има достъп до безопасни и ефективни ваксини за COVID-19. На 21 декември 2020 г., след приключване на оценката от Европейската агенция по лекарствата (EMA) и след консултация с държавите — членки на ЕС, Европейската комисия одобри първата ваксина срещу COVID-19.

Как действат ваксините срещу COVID-19

Ваксините срещу COVID-19 предотвратяват COVID-19, като предизвикват имунна реакция.

Повечето ваксини срещу COVID-19 предизвикат имунни реакции срещу малка част от SARS-CoV-2. SARS-CoV-2 е вирусът, който причинява COVID-19.

Ако лицето, на което е поставена ваксина срещу COVID-19, впоследствие се зарази от вируса, имунната му система го разпознава. Тъй като вече е готова да атакува вируса, имунната система е способна да осигури защита срещу болестта COVID-19.

Разработване и одобряване на ваксини срещу COVID-19

Ваксините срещу COVID-19 се разработват съгласно същите правни изисквания за качество, безопасност и ефикасност, както всички останали ваксини.

Както при всички ваксини, действието на ваксините срещу COVID-19 се изследва първо лабораторно, включително върху животни, а след това върху хора доброволци.

Преди да бъдат пуснати в употреба, ваксините срещу COVID-19 се оценяват от Европейската агенция по лекарствата (EMA) въз основа на същите високи стандарти както всички останали ваксини. Повече подробности прочетете в „Одобряване на ваксините в Европейския съюз“

Различното в случая с ваксините срещу COVID-19 е, че тяхното разработване и потенциално одобрение се осъществяват при много по-ускорени темпове като реакция на извънредната ситуация с общественото здраве, причинена от вируса.

EMA оценява във възможно най-кратък срок заявления с високо качество на данните от фирми, разработващи ваксини срещу COVID-19, като същевременно гарантира, че решенията ѝ са обосновани. Тя прави това, като:

•съставя указания в помощ на разработващите ваксини срещу COVID-19, за да се подготвят за подаване на заявления за разрешение за употреба;

•прилага бързи процедури за преглед;

•оценява важна информация за ваксините срещу COVID-19 при всяка нейна поява.

ЕС непрекъснато проследява безопасността и ефективността на ваксините срещу COVID-19. Както при всички ваксини, EMA проследява нежеланите им реакции.

Успоредно с EMA, Европейският център за профилактика и контрол върху заболяванията (ECDC) интензивно проследява ефективността на ваксините срещу COVID-19.

Благодарение на това EMA може своевременно да идентифицира и оценява новополучена информация за ползите и безопасността на ваксините срещу COVID-19. Това ще гарантира, че всички възможни рискове се откриват и управляват възможно най-бързо: вижте Наблюдение на безопасността на ваксините и докладване на нежеланите реакции.

Простатит и хиперплазия застрашават всеки 3-и мъж

Жлеза с размер на кестен управлява мъжката гордост 80% от силния пол на планетата има проблем с нея Жлеза с размера на кестен управлява мъжката гордост.  Тя се намира точно под пикочния мехур и обгръща горната част на уретрата, пред правото черво. Тежи около 20 - 40 грама. Тя има мускули и фиброзни клетки, които и помагат да се свива. Това е простатната жлеза, чиято основна функция е да произвежда простатен секрет, който е важна съставка на семенната течност, чрез която се осъществява придвижването и оцеляването на сперматозоидите до маточните тръби и яйцеклетката. Отделяните от простатата хранителни вещества са полезни за качеството на мъжките полови клетки. Жлезата секретира ензими, които осигуряват такъв вискозитет на семенната течност, който максимално да благоприятства движението и  живота на сперматозоидите.

Заради тези си функции простатната жлеза има водещо място в доказването на мъжа, като съпруг, любовник и баща. Същевременно се оказва, че 80% от силния пол на планетата в даден период от живота си има проблеми с нея.  Профилактиката, здравословният начин на живот, както и навременното отношение към собственото здраве, могат да спестят редица усложнения и неприятни преживявания. Доброкачествена простатна хиперплазия (ДПХ) или аденом на простатата е едно от най-често срещаните доброкачествени образувания при нея. Самата жлеза се състои от два вида жлези – периуретрални и периферни. Хиперплазия на простатата (aденом на простата) е доброкачествено разрастване броя на периуретралните жлези, които притискат уретрата. Именно затова симптоматиката е свързана най-вече с проблеми с уринирането. Аденомът на простатата е едно от най-често срещаните доброкачествени състояния при мъжете, което влияе много силно върху качеството на живот на пациентите. Заболяването изисква  ранно диагностициране  и адекватно лечение. Около 25% от мъжете на възраст над 40 години страдат от него,   50% от мъжете над 50-годишна възраст също, до 80 на сто са засегнати тези към 60 и над 60 години. Независимо от високата честота на простатни оплаквания само 5,6% от мъжете на възраст 40-70 г. се консултират с уролог, андролог или фитотерапевт по повод на уринарните си проблеми. Повечето от проблемите са отстраними, ако се диагностицират рано. Затова лекарите съветват при най-малък проблем, да не отлагане прегледът при лекар – специалист.

Чай от корен на глухарче осигурява добра струя

По традиция ние, българите, ходим на доктор, когато проблемът опре о кокал. Не е необходимо да се предприемат чудеса от героизъм, да се изкачва всеки ден Черни връх или да се преплува по 10 пъти басейн с олимпийски размери, за да си осигури мъжът на 40-е добра струя. Някои традиционни за България растения осигуряват добрата профилактика на простатната жлеза. Достатъчно е човек да пие, ако не всеки ден, поне три пъти седмично чай от тях. Въпросните билки – лечителки са корен от черна, боровинка, корен от пирей, цвят от магарешки бодил, хмел, корен от глухарче,  листа от леска, копър, пъпеш, тиквени семки, шипка и червена детелина. Във всички тях се съдържат антиоксиданти, които предотвратяват допълнителното уголемяване на простатата и облекчават болката и симптомите. Те имат диуретично, пречистващо и успокоително действие върху жлезата, тиквеното семе я държи в нормални размери, като не й позволява да се уголеми. То може да се консумира и сурово. Това му свойство се дължи на цинка и мастните киселини, които съдържа. То, както и всяка друга ядка не се препоръчва при хора със чернодробни проблеми.

Срамувате се от доктора, слагате катетър

Много от мъжете се срамуват да отидат на лекар при появата на първите симптоми, алармиращи, че се случва нещо нередно с простатата. Те са толкова по-подчертани, колкото по-голяма е хипертрофията на жлезата и последващото стеснение на уретрата. Някои мъже имат по-широка уретра, така че те нямат оплаквания. При други и най-лекото уголемяване на простатата води до трудности при уринирането.

Симптомите се изразяват в учестено уриниране (особено през нощта), затруднения в началото на уринирането и намаляване на количеството и силата на пикочната струя. Ако не се вземат мерки може да се стигне до продължително задържане на урината. В такива случаи поставянето на катетър е неизбежно.

При някои мъже с увеличена простата се наблюдават твърде чести инфекции на пикочните пътища. Те могат да се дължат още на камъни в пикочния мехур и увреждане на самия пикочен. Това се случва, когато той не е напълно изпразван в продължение на дълъг период от време. Количеството на тази остатъчна урина продължава да се увеличава и започва да притиска уретерите по посока на бъбреците. Такъв процес може да доведе до бъбречна недостатъчност. Затова, не подценявайте проблемите с простатата и при първите признаци за нещо нередно, потърсете лекарска помощ.

Ефектът на компютърния синдром

Четеш ли често статии на телефона си? Работиш ли дълги часове пред компютъра? Компютърният синдром може да причини: 

• Двойно виждане 

• Замъглено виждане

• Ограничено поле 

• Червени и сухи очи

• Повишена чувствителност към светлината

• Късогледство

Работата дълго време пред компютъра може да причини късогледство. Ако вече имате миопия, има много висок риск да се влоши, ако продължите да прекарвате дълго време пред компютъра. Ако имате проблеми със зрението е важно да носите контактни лещи или очила с правилния диоптър за твоите очи. С дневни лещи ще имаш здрав чифт контактни лещи всеки ден, или говори с твоя офталмолог дали месечни или двуседмични са по-подходящи за теб. 

Може ли синята светлина да увреди зрението ти? 

В допълнение към напрежението на очите, мониторът не е здравословен за цялостното ти здраве заради синята светлина, която излъчва. Може би няма да видиш през деня, но ако наблюдаваш някого през нощта как си играе с телефона, ще видиш как цялото му лице е в синя светлина от дисплея. Синята светлина или синьо-виолетовата светлина може да причини проблеми на катаракта и по-бърза дегенерация окото. 

Знаеш ли, че светлината от монитора и телефона може да ти причини проблеми със съня. Проблемите със съня и дисплея са свързани – мозъкът ти мисли, че светлината от дисплея е слънцето, което те събужда. За това трябва да избягваш използването на телефона преди сън. 

Как да предпазваш очите си от синята светлина

Можеш да ползваш специални очила за компютър срещу синята светлина или да си купиш син филтър, който да залепиш върхи монитора си. За да намалиш вредното влияние на синята светлина през нощта, можеш да инсталир и нощен филтър на компютъра или телефона си. Яркостта се променя според естествения ход на деня и дневната светлина. Пробвай the tool F.lux: лесно можем да свалиш и инсталираш върху компютъра си или таблета. Работи за Мак, Iphone и Ipad. 

Когато става дума за техника, много от негативните ефекти не са ни известни. Попитай очния си лекар за повече информация, ако прекарваш много време пред компютъра.
Компютърните екрани и дигиталните устройства влияят на зрението ни по различни начини. Първо, когато използваме екрана и четем или скролваме, ние мигаме по-рядко. Това води до изсушаване на очите. Изчислено е, че пред екран мигаме два пъти по-рядко от обичайното.

Ако точно това се случва, симптомите са следните: сухота, замъглено виждане, парене, раздразнени очи, натежали или уморени очи, напрежение, сълзене.

Изредените симптоми могат да доведат от своя страна до повишен стрес и главоболие.

Дали д-р Брисет е виждала сериозно увредени очи на хора, които прекарват прекалено много време пред екрана?

По думите й, прекомерната работа с компютър не води до трайна загуба на зрение. С времето обаче оплаквания като сухота в очите и напрежение се засилват. Особено при нетретирани своевременно симптоми.

Може ли да направим нещо, за да намалим влиянието на екрана на компютъра, таблета и смартфона, когато работата ни изисква ежедневно стоене пред него?

Да. Ако ще стоите дълги часове пред екрана, използвайте правилото 20-20-20. На всеки двайсет минути поглеждайте обект встрани. Той трябва бъде разположен на 20 фута (6 метра) разстояние. Гледайте го в продължение на 20 секунди. Тези почивки са изключително важни за отпочиването на очите, възстановяването на нормалното темпо на мигане и елиминиране на напрежението.

Ако екранът ви заслепява, използвайте филтри. Обмислете поставянето на устройство за овлажняване на стаята близо до компютъра. Защо не си струва да купувате телефон за над 360 лева Няколко експертно дебело подчертани причини

Използвайте изкуствени сълзи. Правете упражнения с мигане. Напомняйте си да мигате по-често. Кое влияе повече на очите - гледането в екрана на компютър или на телефон?

И в двата случая има въздействие върху очите ви, тъй като се взираме в екрана и не мигаме. Когато изчислявате колко време прекарвате пред екрана, отчитайте взаимодействието си с компютри, таблети, смартфони и др.

Таблетът и смартфонът вредят повече на детските очи, отколкото компютърът.
Едно мобилно устройство с екран в ръцете си, те неволно го приближават до очите си на разстояние по-малко от 10 см. Това не може да се случи с монитора на бюрото, информира Дарик детският офталмолог доц. Виолета Чернодринска, която завежда Детското очно отделение в Александровската болница в София. Медикът допълни, че изследване установило как над 80% от децата в предучилищна възраст никога не са посещавали детски очен лекар. Оказало се, че много голяма част от тях не виждат добре с едното или с двете очи.


Кои са най-честите сред очните проблеми при децата?

Това, с което ежедневно се сблъскваме и е един от сериозните проблеми, е едно заболяване, което е известно като „мързеливо око”. Трябва обаче да се прави разлика между мързеливо око и кривогледство. Като цяло това заболяване е голям проблем за страната ни. С една благородна инициатива на лекари от болницата, наречена „Направи добро,” прегледахме над 2000 деца в Северозападна България. Оказа се, че над 80% от децата в предучилищна възраст никога не са посещавали детски очен лекар и много голяма част от тях имаха проблем и не виждаха с едното или двете очи. Единственият начин да избегнем тази инвалидизация при децата е да се правят профилактични прегледи и тези прегледи да бъдат заложени в програми. Така ще се спестят много неприятности за родителите и за децата, защото профилактиката е основата.

Щрихи от Родината

Най-красивите язовири в България

Язовирите имат много приложения – помагат за контролиране на нивата на реките, доставят питейна и напоителна вода и генерират електричество за милиони хора. Още от ерата на древните египтяни язовирите играят важна роля за построяването на света такъв какъвто го познаваме днес.

Освен изброените по-горе приложения язовирите са и интересна туристическа забележителност и предлагат възможности за спорт (риболов, гребане) и рекреация. В следващите редове ви предлагаме да разгледате някои от най-красивите български язовири.

Доспат

Доспат е язовир на река Доспат в Западните Родопи. Разположен на 18,3 км² на 1200 м надм. височина и е сред най-големите по площ и обем в България. В него може да се лови шаран, пъстърва, кефал, костур, червеноперка и каракуда.

Наводнените от язовира територии преди са представлявали плодородна долина, в която се сеели житни култури. Жителите на селата от целия край са били наемани като жътвари, когато се прибирала реколтата. Построяването на язовира и наводняването на долината довело до евакуиране на селата Орлино (Божалан)[3] и Бърдуче[4], разположени от западната страна на реката, както и на Арнудли, разположено от източната страна.

Въча

Въча е язовир в Южна България, в района на Родопите, по поречието на р. Въча, на границата между Област Пловдив, Област Смолян и Област Пазарджик и е част от каскадата Доспат-Въча. Осигурява част от питейната вода за Пловдив и се използва за напояване на Пловдивското поле. Язовирът притежава най-високата язовирна стена в България - 144,5 м. В яз. Въча има голям брой понтони.

В язовир Въча вирее голямо разнообразие от риба - бял амур, платика, бяла риба, бабушка, каракуда, кефал, костур, скобар, сом, уклей, слънчева риба, шаран, червеноперка и щука. Поради това той е много известна дестинация за риболов. Около язовира се намират част от Родопите с красива природа. Добра гледка към местността се разкрива от връх Свети Илия.

Ивайловград

Със своите 36 километра, това е най-дългият язовир в страната. Язовирната стена е в коритото на р. Арда в община Ивайловград, но басейнът на язовира е голям и се простира също на територията на общините Маджарово, Любимец и Крумовград. Построен е през 1964 г. и има 64 км брегова ивица Голяма част от нея е покрита с гъсти широколистни гори. Водите на язовира са дом на много видове риба - сом, шаран, бяла риба, костур, кефал, червеноперка, уклей и други. Това го прави особено подходящ за риболов. Тук има условия за практикуване на водни спортове – ежегодно в началото на месец юни тук е финалът на Републиканската регата по кану-каяк.

Тича

Обиколката на язовир Тича е над 100 км – най-голямата язовирна обиколка в България. В язовира могат да се ловят платика, шаран, сом, каракуда, червеноперка, кефал и бяла риба.

Най-близкият град е Велики Преслав, който е на по-малко от 10 км от преливната стена на язовира. При създаването на язовира под нивото на водите му остават селата и землищата на Виница и Староселка, а жителите им са изселени. При разкопки на могила край язовира е открита уникална каменна крепостна стена с три кули от 5-тото хилядолетие преди Христа.

Батак

Язовир Батак се намира на около 1100 м надморска височина в Западните Родопи, област Пазарджик. Изграден е на река Мътница и отстои на 4 км от Батак и на 12 км от Велинград. Площта му е 22 км², а обемът - 309 млн.куб.м. Язовир Батак е завирен през 1959 г. на мястото на Баташкото блато. Дължината му е около 9 км, а максималната дълбочина – 34 м.

Това е предпочитано място за почивка на планина, сред спокойствие и уют, с възможност за целогодишен риболов. На западния бряг на язовира се намира планинският курорт Цигов чарк, а на другия бряг летовище Дъното.

Огоста

Язовир Огоста се намира в северозападна България и е четвъртият по площ и втори по обем изкуствен водоем в България. Той събира водите на реките Огоста, Бързия и Златица, и се намира на 600 метра от крайните квартали на град Монтана. Строителството на язовира трае 20 години и завършва през 1986 година.Още от момента на пускането си в експлоатация, язовирът буди съмнения, че е опасен за разположения в непосредствена близост областен център и околните села. Широко разпространена в Монтана градска легенда е, че на дъното на язовир „Огоста“ живеят огромни риби-мутанти, продукт от замърсяването на водата.

Жребчево

Язовирът се намира в красива подпланинска местност, до селата Баня и Асеновец. Кръстен е на потопеното под него през 1965 година село Жребчево (Атлари). Разположен на 25 км² площ, Жребчево е четвъртият по обем язовир в България, след Мандра, Искър и Студен кладенец. Язовирът има много ръкави с удобни за риболов места.

Студен кладенец

„Студен кладенец“ е язовир разположен по средното течение на река Арда, на югоизток от град Кърджали. Със своите 27 км² площ, Студен кладенец е втори по големина в България.

Запалените рибари трябва задължително да го посетят, тъй като разнообразието от видове риба е много голямо. Студен кладенец е най-живописният язовир в Родопите, а може би и в цялата страна. Под стената на язовира има ествествен каньон, който е наречен „Шейтана“” и е единственото подобно природно творение на Балканския полуостров. Над северния бряг на язовира се извисява връх Юмрука, който в древността е бил опасан с 800 метрова стена, основите на която личат и днес. В централната част на язовира има остров, на който са заселени елени и муфлони.

